open-index/open-wikipedia-markdown huggingface dataset:
Дубриничѣ

**Дубриничѣ** — село бывшого Перечинского района Закарпатской области Украины. В року 2001 мало 2.154 обывательох. 

## Административа
;Администрация :
:Дубриницька сільська рада
:89210, с. Дубриничі, 
:вул. Центральна, 55; 
:тел. 5-32-68
Сельской радѣ подряджене тыж село Пастилкы.

Од року 2020 входить до Дубриничско-Малоберезнянской громады.

## История
Перва упоминка в историчных жерелах о селѣ Dubrinics походить з року 1427.

В року 1910 (мадярска доба) зоз 1513 обывательох были: 1266 Русины, 182 Мадяре, 49 Нѣмцѣ. З того 1258 грекокатолици, 103 израелиты. До Трианона село належало ку Перечинскому округу (Perecsenyi járás) жупы Унг.

В року 1930 (чехословацка доба) зоз 1656 обывательох села Dubriniče (Bercsényifalva) были: 1439 Русины, 101 Евреи, 55 Чехы и Словаци, 11 Мадяре, 5 чужоземцѣ. Грекокатолицка громада числила 1459 особ и мала муровану церкву Успѣня Пресвятой Богородицѣ з року 1794. Штатны инштитуции: пошта, телеграф, телефон, жандарска станиця, лѣсорубный уряд, русинска школа (4 класы), чешска школа (1 клас). Транспорт: желѣзнична штация. 

15. марца 1939 село окуповало мадярске войско, и фашистичный режим мобилизовав селян на рубаня лѣсу. По установлѣню совѣтско-мадярской границѣ в осени 1939 од мобилизации и репресий девятеро селян утѣкли до СССР (там были засуджены яко мадярскы шпионы и посланы до лагрох). 22. октобра 1944 Червена армада выслободила село и установила военну администрацию, котра поступовала так, якбы была на властной територии: нараз отворила сѣмрочну школу, сельскый клуб, библиотеку; везирство 4.&nbsp;Украинского фронту отворило в Дубриничу медицинску амбуланту, передало там безплатны лѣкы, дезинфекчны приправы ай инше, а до Червеной армады забрало (доброволно) 32 селян. В року 1946 створили деревопромыслове газдовство, «Дубриницький ліспромгосп» , а в апрѣлю 1948 — земледѣлске дружство, первый в Перечинском округу «колгосп ім. В. І. Леніна» . В апрѣлю 1955 лѣсорубы передчасно завершили 5-рочный план и дали державѣ 38,2 тысячѣ кубикы надплановой деревины.

## Вызнамны родаци
* Антон Кашшай (1921–1991), подкарпатскый малярь.

## Жерела и одказы
* **A történelmi Magyarország** atlasza és adattára 1914 
* **Божук Г. В., Герич Ю. С.**: Дубринич  //Тронько П. и др. (ред.) Історія міст і сіл України. Том&nbsp;7. Закарпатська область. К.&nbsp;1969. Сс.&nbsp;453–462.
* **Достал Я.**: Підкарпатська Русь. (Закарпаття періоду Чехословацької республіки 1919–1938). Ужгород, 2014.  Сс.&nbsp;132–133. 
*  
* 

## Референции

Катеґорія:Населены пункты Украины
Катеґорія:Населены пункты Закарпатской области
624 до н. е.

## Подѣи

## Уродили ся
* Талес из Милету, грецкый математик и филозоф (датум приблизный).

## Умерли

## Жерела и одказы
* 
## Референции
Федор Ковач

**Федор Ковач**,  *Fedor Kováč*  *Федір Ковач*, , Рокытовцѣ, днесь окрес Меджилаборцѣ, Словакия – , Пряшов, Словакия — педагог, историк литературы, перекладатель и културно-сполоченскый дѣятель украинской народностной ориентации в Словакии.

## Штудии, педагогична и сполоченска робота
Абсолвовав русску гимназию в Гуменному (1952) ай филологию на Киевской державной универзитѣ (1953-1958). Учитель в добѣ украинизации школ (1958–1960), ведучый редакции украинской литературы на Словенском педагогичном выдавательствѣ в Пряшовѣ (1960–1963), секретарь Централного Комитета КСУТ в  Пряшовѣ (1964–1969). Од октобра 1969 выучовавав украинску литературу на Пряшовской универзитѣ (1969-2006). Кандидат наук (1971), доцент (1974). Од року 1979 стояв на челѣ КСУТ аж до его занику (1990); головный редактор украинского пряшовского часопису *Дукля* (1971–1989), посланець Словацкой Народной Рады и член Рады про народностны меншины при словацкой владѣ (1981–1990). На тых функциях неодступно стояв на позиции, же "Русины суть голузков украинского народу".

## Литературознатель и перекладатель
Его первы литературознательскы публикации были о подкарпатскых писателях XIX. стороча, напримѣр монография «*Життя і творчість *», але векшинов его штудии суть о творчости украинскых писательох Словакии в повойновой добѣ: «*Деякі проблеми розвитку української літератури в Чехословаччині*» (1973), «*Слово про поезію та поетів*» (1978), «*Прозові твори *», «*Діалоги*» (1988).

Переклав по украинскы вецерых новочасных чешскых и словацкых писательох. Быв упорядником выдань Федора Иванчова, Олены Рудловчаковой, даколькых антологий украинскых поетох и писательох, автором литературно-умѣлецкых композиций и драматизаций з украинской литературы.

## Енциклопедиста
Федор Ковач быв головным упорядником "Крайового словника Русинох-Украинцьох Пряшовского края" (1999). Быв автором понад 100 гасел о украинской литературѣ в контекстѣ свѣтовой литературы: «*Encyklopédia literárnech diel*» (1989).

## Жерела и одказы
* **Юрій Кундрат**: Ковач Федір // С.&nbsp;172
* **Павло Роберт Маґочій**: Ковач Федір (Kováč Fedor) // Сс.&nbsp;341–342
* 

## Референции

Катеґорія:Енциклопедисты
Имстичово

**Имсти́чово**,  *Імстичово* — село в бывшом Иршавском районѣ (од року 2020 в Хустском) Закарпатской области Украины, на лѣвом березѣ рѣкы Боржава, оддалене о  од Иршавы.
;Администрация:
:Імстичівська сільська рада
:90134, Закарпатська обл.,Хустський р-н,
:с. Імстичово, вул. Центральна, 57 

Од року 2020 входить до Бѣлковской громады.

## Етимология назвы
Назва славянского походжѣня, правдоподобно, од апелатива *мѣстич* (*варощан, мѣстскый обыватель*), або од властного имени того ж походжѣня, на што указуе тыж присвойный наросток *-ово*.

## История
Перва исторична упоминка о селѣ датована роком 1351.

16. юна 1654 обыватель  Улашин в тестаментѣ одказав свою землю про монастырь, котрый монастырь пак быв основаный в року 1661 епископом Йоанникием Зейканом, тутешным родаком. В року 1748 там были лем три монахы, але в року 1772 епископ Бачинскый инициовав выставбу теперишного монастыря, а в року 1798 завершили выставбу мурованой Михайловской церкви и парохиалной церкви Рождества Богородицѣ. В року 1839 село обывали 847, а в року 1879 уже 1357 особ. З той добы ся заховала сельска печать, на котрой зображеный лев-сабляш.

В року 1910 належало ку Верховинскому  округу ( Felvidéki járás) жупы Берег, ай мало 1863 обывательох русинской и мадярской народности, желѣзничну заставку, пошту и телеграф в Бѣлках.

В року 1930 зоз 2038 обывательох села были: Русины — 1906, Евреи — 124, Чехы и Словаци — 5, Мадяре — 1, чужоземцѣ — 2. Грекокатолицка парохия мала 1865 вѣрникы и муровану церкву    Грекокатолицкый монастырь ЧСВВ (1773) мав муровану монастырску  (1798). Село мало русинску школу (5 клас). Фунговала узкоколейна желѣзниця, и в селѣ была заставка.

В року 1969 в селѣ быв 2701 обыватель. Село мало дружство («земледѣлска бригада колгоспу «За нове життя»»), котрому придѣлили  землѣ, з того  ораницѣ; културны инштитуции были: восямрочна, зачаточна ай вечерня середня школы, школа з интернатом, библиотека, клуб.

## Вызнамны родаци
* Петро Свѣтлик (1901–1973), подкарпатскый педагог и културный дѣятель.

* Йоанникий Зейкан (?—1686), закладатель тутешного монастыря, епископ Мукачовской Епархии.

## Жерела и одказы
* Miszticze //**Révai nagy lexikona**. 13. köt. Révai Testvérek Irodalmi Intézet Részvénytársaság, Budapest. 1915. С.&nbsp;805.
* **Sebestyén Zsolt**: Bereg megye helységneveinek etimológiai szótára http://mek.oszk.hu/11600/11640/11640.pdf
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Федака, Сергій**. Населені пункти і райони Закарпаття. Історично-географічний довідник. "Ліра". Ужгород, 2014.   С.&nbsp;92. https://books.google.com.ua/books?id=w4xGBAAAQBAJ&pg=PA92&lpg=PA92&dq=Федака+Імстичово+Іршавського+району&source=bl&ots=gEIzWySJVa&sig=ACfU3U2dDPPYk3d6tYOYswriDr3-_NJQGQ&hl=uk&sa=X&ved=2ahUKEwjfjImPh67vAhWk-ioKHd7oDdoQ6AEwBnoECAYQAw#v=onepage&q=Федака%20Імстичово%20Іршавського%20району&f=false
* **Тронько П.**: Імстичеве //Історія міст і сіл України. Том&nbsp;7. Закарпатська область. К. 1969. Сс.&nbsp;336&nbsp;– 337.
* 

## Референции

Катеґорія:Населены пункты Украины
Катеґорія:Населены пункты Закарпатской области
Замішанці

**Замішанці** - то є русинська етнографічна ґрупа в сївері от Коросно.

Они посилилися туй в 15-16 стороччах, на єднуй не занятуй землі, на май високих дарабах из гуршымы ґрунтовымы условіямы. Они заложили 10 сел. Довколашнї

їх полякы кликалы їх просто русинамы, а лемкы кликалы їх замішанцямы - «Замішанський Нарід». В 1936 році в сьому районі жило 7106 ґреко-католику.

Катеґорія:Русины
Катеґорія:Польско
Середньое

**Середньое**, або подля локалной назвы **Середньово**, () — мѣстечко () в Ужгородскому районѣ Закарпатской области, положене о 22&nbsp;км до выходу од Ужгорода. Назва *Середньово* первый раз задокументована в року 1892, а пак Г. Стрипскый о том писав, же она сформована на такых принципах, як у множества русинскых сел и варошох: Давыдково, Арданово, Яношиово.
Назва **Середньово** указуе на його пологу односно двох найвекшых варошох Закарпатя, а то наповпуте меджи Ужгородом а Мукачовом.

## История
Терен, де теперь положеной Середньово, быв заселеный уже в стародавны часы, археологичны артефакты односять ся до . Першой документалне упоминаня о селѣ датованой XIV.&nbsp;сторочом (1384).

## Жерела и одказы
*  
*  
*  

## Референции

Катеґорія:Населены пункты Украины
Катеґорія:Населены пункты Закарпатской области
Липецка Поляна

**Ли́пе́цька Поля́на**,  *Lipcsemező*,  ‘’פאליען-ליפשא’’ — село в Хустском районѣ Закарпатской области Украины, центер сельской рады. 

Перва упоминка походить з року 1653. 

## Референции

 
Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Турѣ Реметы

**Турѣ Реметы**,  *Тур'ї Ремети*,  *Turjaremete*,  *Tuří Remety* — село в бывшому Перечинском районѣ ( із 2020 року- в Ужгородськом районѣ) Закарпатской области Украины.
;Сельска рада 
:Тур'є-Реметівська сільська рада
:89221, Закарпатська обл., Перечинський р-н, 
:с. Тур’ї Ремети, вул. Тканка, 1 
:тел.03145   51-150, 51-260  

## Полога
Лежить на далници Перечин – Свалява од Перечина на выход  на сутоку Туричкы з Турьов. 

## История
Перва упоминка о селѣ в историчных документах датована роком 1451. В роках 1830–1870 в селѣ фунговала невелика желѣзарня.

В року 1910 зоз 2041 обывательох были 1237 Русины, 446 Мадяре, 334 Словаци; подля вѣры: 1290 грекокатолици, 481 римокатолици,  218 израелиты.

В року 1930 зоз 2332 обывательох были 1562 Русины, 540 Чехы и Словаци, 182 Евреи, 24 Мадяре, 1 Нѣмець, 1 — иншый, 22 — чужоземцѣ; подля вѣры: 1586 грекокатолици, котры мали муровану церкву  од року 1771, и 505 римокатолици з костелом  од року 1886. Штатна справа: нотарскый, жандарскый, лѣсогаздовный уряды, пошта, телеграф, телефон.
* Школы: 
** русинска (7 клас), 
** чешска (4 класы).
* Промысел:
** штатный конярскый завод на хованя племенитых кони про цѣлу Подкарпатску Русь (створеный в року 1870 на мѣстѣ желѣзарнѣ, закрытой з доводу вычерпаня копалнѣ желѣзной руды);
** ку нему належны 5 ферм про статок на полонинѣ Руной (800 кони, 3000 коров, 32 племенны быкы, 33 племенны конѣ-гуцулы);
** велика штатна дереворобна фабрика.

В року 1942 в селѣ гортисты зрядили концлагер, в котром держали неприятельох режима, зокрема секретаря крайского комитета КПЧ Олексу Борканюка. 27. октобра 1944 Турѣ Реметы были выслободжены од фашистох Червенов армадов и вступили до украинской добы своей истории, котра ся зачала так, же 44 хлопы были взяты доброволцями до Червеной армады. В року 1969 в селѣ были 3323 обывателѣ, земледѣлске дружство,  «колгосп „Зоря комунізму“», деревообробна фабрика з цехами пиловым, буторовым и выробох про домашность, гидроелектрарня на выкон , лѣсництво Перечинского лѣсокомбінату, середня школа, вечерна школа про молодых працуючых, библиотека, клуб на 250 мѣст, при ньом 5 кружкы аматерского умѣня; сельска болниця.

## Вызнамны родаци
* Иван Мураний (1881–1945), педагог, културный дѣятель, священик
* Шандор Рот (1921–1996), украинскый и мадярскый лингвиста, професор Будапештской универзиты.
* Магда Адам (1925–2017), историчка, докторка Мадярской академии наук

## Жерела и одказы
* '''A történelmi Magyarország''' atlasza és adattára 1914 
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  (pdf) 
* 
* **Тронько П.** и др. (ред.) Історія міст і сіл України. Том&nbsp;7. Закарпатська область. К. 1969. Сс.&nbsp;474–475. Одчитане: 2021-03-16
* 
* 

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Любинцѣ

**Люби́нцѣ**,  Любинці́,  Lubieńce — село в Стрыйском районѣ Львовской области Украины. Число обывательох — 1030.

Орган мѣстной администрации — Любинцѣвска сельска рада.
;Администрация:
:*Любинцівська сільська рада*
:82456, Львівська обл., Стрийський р-н, 
:с. Любинці, вул. Т. Шевченка, 11

Од року 2020 входить до Грабовецко-Дулибовской сельской громады. 3.&nbsp;октобра в селѣ держать день села и храмовый святок Евстахия. 

## Полога
Село лежить о  на югозапад од Стрыя на далници  и желѣзничной линии Львов – Стрый – Чоп.
 
## История
Перва документална упоминка датована роком 1465.

## Вызнамны родаци
* Володимир Бирчак (1881–1952), сполоченскый дѣятель Карпатской Украины

## Интересны факты
* В року 1832 в околици села зострѣлили трьох пеликанох, а четвертый утѣк.
* Учитель мѣстной школы  быв автором славной спѣванкы *Гуцулка Ксеня*.

## Жерела и одказы
* Lubieńce //**Słownik geograficzny Królestwa Polskiego**, t. V: Kutowa Wola – Malczyce, Warszawa 1884, s. 410.
* Любинці  //**Історія міст і сіл Української РСР.** Том 14. Львівська область

## Референции

Катеґорія:Населены пункты Украины
Катеґорія:Населены пункты Львовской области
Графомания

**Графома́ния**, од  *γράφω* писати, зображовати +  *μανία* страсть, пасия, шал — надмѣрне усилованя ку многописательству, продукции литературы, ашпируючой на публикацию в литературных выданях, псевдонаучных елаборатох и тому подобного. Графоман годен продуковати «научны роботы» в областях, до которых ся не розумѣе, писати белетрию при повной абсенции всякых творчых здалостей и вызнаня од читателей. Написане графоманами звекша баналне, аж и збавлене смысла и негораздне обсягом.

## Психологичны патологии
Графомания годна взникнути про розличны причины, еднов из найчастых звыкла быти, ачей, гиперкомпензация комплекса меншевартости, а порѣдко— перечутя надцѣнной аж маниакалной идеи стотожньованя себе с великым писательом.
Даколи ся трафляють пациенты зоз синдромом Кандинского-Клерамбо, котры мусять, як они самы кажуть, вельо писати под вплывом якойсь то вонкашной силы.

## Интересны факты
* Геббелс, гирешный министер пропаганды третього райха в часѣ Другой свѣтовой войны написав на машинцѣ 15000 сторон доста тенденчных текстох, втайнѣ ся надѣючи, видав, на роль главного историографа той войны. Не мог ся застановити в своем писаню аж до конця колективного самогубства, доконченого въедно з женов и шѣстьма дѣтми.
* Нѣмецкый поет Фридрих Рюккерт под вплывом стреса од смерти своих дѣти в року 1834 написав цикл зоз 428 поезий, што было, очевидно, автотерапевтичным процесом.

## Жерела и одказы
* **Жмуров В. А.**: Графомания //Большая энциклопедия по психиатрии, 2-е изд. (online)
* **Махов А. Е.**: Графомания // Литературная энциклопедия терминов и понятий / Под ред. А. Н. Николюкина. — Институт научной информации по общественным наукам РАН: Интелвак, 2001. — Стб. 187 — 1596 с. — .

## Референции
ГУЛАГ

**ГУЛАГ** (куртанка про **Гла́вное управле́ние лагере́й**) — система направно-працовных лагрох рабской роботы, котра фунговала в СССР од  до середины  рокох.

Лагер,  *ИТР — исправительно-трудовой лагерь*, ся одличовав од темницѣ тым, же арештант быв нученый ку тяжкой и задарной мануалной праци з ненормованым робочым дньом, мизерным костом и минималнов здоровелнов помочов. Колония,  *ИТК*, мала дакус легшый режим. На 1. януара 1938 в ГУЛАГу были 29 лагры, 400 колонии и 423 темницѣ. 

## История

Направно-працовны лагры были найскорше отворены совѣтскым декретом зо дня 15. апрѣля 1919 и перейшовши через веце административных и организачных перемѣн в  роках, сформовали ся на систему ГУЛАГа в року 1930 под контролов тайной полиции, (ОГПУ, пак НКВД и КГБ). Обще число арештантох в ГУЛАГу было около 100&nbsp;000 особ концьом , але наступно пришло огромне росширѣня, сплываюче з добов влады совѣтского лидра Йосифа Сталина.

СССР, не маючи вонкашного кредитованя, мусѣв ся оперти на властны ресурсы, а тоты были добываня золота, иншых металох, рубаня и експорт дерева, резервы и найдища котрых были в тяжкодоступных и необываных мѣстах и потребовали вельо робочых рук. 11. юла 1929 быв приятый декрет *О выхоснованю праци криминалных арештантох*, подля котрого каждый, котрый быв засудженый на три и вецей рокы, быв посыланый на рабску роботу. В роках 1931–1933 руками арештантох была реализована выставба Бѣломорско-Балтийского канала. В рокы войны  арештантох  были посланы на фронт. По войнѣ на их мѣсто до ГУЛАГу пошли тоты, котры ся вернули з нѣмецкого заятя. По смерти Сталина  достали амнестию.

## Штатистика
Число арештантох ГУЛАГа (на 1 януаря каждого рока):

Заграничны и дакотры домашны авторы перемагають ся меджи собов в подаваню выгаданых чисел, при том без выимкы в сторону перегнаня. , ачей жебы ефектнѣйше представив свою роль выслободителя сталинскых жертв, написав во своих мемуарах, же в часѣ смерти Сталина в ГУЛАГу было до .

## Жерела и одказы
* 
* **Земсков В. Н.**: ГУЛаг (историко-социологический аспект) //Социологические исследования, 1991 №6–7 Одчитане: 2021-03-23 ]] 
* **Моруков Ю. Н.**:  ГУЛАГ // Большая российская энциклопедия. Том8. Москва, 2007, стр.&nbsp;142 (верзия: 2016; одчитане: 23.03.2021)https://old.bigenc.ru/military_science/text/1935157(верзия: 2023; одчитане: 08.10.2023)

## Референции
Сиблаг

**Сиблаг**, повнов назвов  *Сибирский ИТЛ*, ишы назвы  *Сибулон*, *Сиблаг* —  направно-працовный лагер системы лагрох ГУЛАГ в Западно-Сибирском краю з центром (в розличны периоды) в Мариинску або в Новосибирску.

## История
;Период фунгованя:Сиблаг быв створеный в осени року 1929 про поповнѣня робочых рук на потребы колонизации Западно-Сибирского края. Перва документална упоминка: менованый началник лагра Чунтонов М.М. — датована дньом . Лагер фунговав найменше до .
;Выроба: Арештанты были выхоснованы на роботах:
* в аграрном секторѣ (рольництво и скотарство), 
* на рубаню лѣса, 
* в копалнях угля и золота, 
* на ставбѣ дорог, в том числѣ лесовозной желѣзницѣ Итатка – Ксеньовка – рѣка Чулым , Нифантьовска автодорога в Туруханском краю , Горно-Шорска желѣзниця и Чуйскый тракт,
* на ставбѣ № 392, Кемерово, ставбѣ цеголнѣ в Мариинску, 
* в цегольнях, на Яйской швейной фабрицѣ, в рыболовствѣ, выробѣ швейной, трикотажной, повстяной, кожушно-бундовой, скорарско-обувной продукции, металообробцѣ.

## Жерела и одказы
* 

## Референции
Озерлаг

**Озерлаг**, повнов назвов  *Озёрный лагерь*, ишы назвы  *Озёрный ИТЛ*, *Особый лагерь №7*, *Особлаг №7* — особый лагер про политичных арештантох, што входив до системы лагрох ГУЛАГа.

Озерлаг быв найвекшый лагерный комплекс в СССР. Ту едночасно тримали до  арештантох. Быв подѣленый на лагерны пункты, розметаны од Тайшета до, тогды ещи села, Братска. В цѣлой России были лем шѣсть подобных лагрох. Сюды звозили з иншых лагрох засудженых подля статьи 58. Мѣсто выбрали нароком: ту пановала вогкота и погниль. Котры ту трафили, фурт ся мучили застудами, од страшных вѣтрох твари мали обморожены. 

## История
Лагер быв створеный 7. децембра 1948 и екзистовав, найменше до 1. януара 1960.

Задачов лагра была выставба желѣзницѣ БАМ. Поважуе ся, же «комсомолскый десант» высадив ся на БАМѣ зачатком  рокох. Але уже задовго до того, в роках 1938 – 1957, руками арештантох потягли  желѣзничной штрекы од Тайшета до Усть-Кута. 

## Жерела и одказы
* 
* 

## Референции
ОГПУ

**ОГПУ**, повна назва  *Объединенное Государственное Политическое Управление* — шпециалный орган штатной безпекы СССР в роках 1923–1934, створеный при владѣ (совнаркомѣ) СССР в новембрѣ 1923. 

## История
Предходником ОГПУ была ВЧК (1917–1922), котра была винна в забивствѣ 140&nbsp;000 люди, выголошеных без суда за неприятельох револуции. Роспущѣньом ВЧК, створѣньом намѣсто того ГПУ, по року перейменованого на ОГПУ, комунистична партия мала указати, же в новоствореном СССР (1922) уже не буде той остаточной самоволѣ органох безпекы. Коли Сталин пришов ку владѣ, в зачатку  достойници ОГПУ мали широку сѣть информаторох в цивилной сферѣ и войску, заграли важну роль в насилной колективизации, в депортации «кулакох» и зреализовали тайны операции в заграничу против неприятельох СССР, аж дакотрых выкрали и забили. 

Декретом централной выконной влады СССР зо дня 10. юла 1934 быв организованый НКВД СССР, котрый зачленив до себе ОГПУ. Предсѣдателями ОГПУ:были  (нов. 1923 – юл 1926),  (авг. 1926 – май 1934). Заступав Менжинского при хворотѣ, а тыж по его смерти яко шеф ОГПУ .

## Функции и правомочность
;Функции ОГПУ: Были означены в *Настановках о ОГПУ и его органах*, схваленых в новембрѣ 1923. Они были подобны, як и про ГПУ, але в россягу СССР. ОГПУ шефовало роботѣ ГПУ союзных републик и подлеглых ему особых оддѣлох военных округох; шефовало особым отдѣлам фронтох и армий; организовало охрану штатных границь СССР; вело оперативну роботу в общесоюзном россягу. Неодовго ку тым функциям ся додало администрованя направно-працовных лагрох и дозираня за обывательством.
;Правомочность:Што ся тыче хоснованя транспорта; комуникачных средств, застачаня потравинами и мундуровым облечивом, мало ровны права, як Червена армада. Достойници ОГПУ были прировнаны ку особам, стоячым на военской службѣ. Шеф ОГПУ быв членом влады (совнаркома) СССР з правом дорадного голоса. Быв тыж шефом колегии ОГПУ.

## Жерела и одказы
* 
* **Хаустов В. Н.** ОБЪЕДИНЁННОЕ ГОСУДАРСТВЕННОЕ ПОЛИТИЧЕСКОЕ УПРАВЛЕНИЕ // Большая российская энциклопедия. Том&nbsp;23. Москва, 2013, стр.&nbsp;591  Верзия:2020 Одчитане: 24.03.2021https://old.bigenc.ru/military_science/text/2676237

## Референции

Катеґорія:Органы безпекы
Олга Грабарь

**О́лга А́долфовна Гра́барь**, родж. *Олга Добрянска*,  *О́льга Адо́льфовна Граба́рь*, *децембер 1843, Банска Щавниця, Мадярске кральовство – †май, 1930, Москва, СССР — русинска сполоченска активистка русофилской ориентации, дѣвка Адолфа Добрянского, жена Еммануила Грабаря, мати маляря Игоря Грабаря и правника Владимира Грабаря.

## Биография
Ольга была найстаршов дитинов Адолфа Добрянского. Побрала ся з Еммануилом Грабарьом в року 1863. Сын Грабарьох Владимир родив ся во Вѣдню (1865), а Игорь в Будапештѣ (1871), а дѣтство им перейшло в маетку Добрянского — Чертижне в Пряшовском краю Угорской Руси, де по вымушеной емиграции отця жили з матерьов практично под дозором полиции.

В року 1879 Владимир перебрав ся ку отцьови до России, а по року слѣдом за ним пошов ай его брат Игорь. Их дѣдо — Адолф Добрянскый перебывав в России од року 1875 по 1881, пак перебрав ся до Львова. Ту го, ай дѣвку му Олгу, ай ещи даколько галицкых русофилох в року 1882 арештовали и поставили перед суд (12. юн – 29. юл) за удайну штатну зраду, котрой ся допустили. Штатна зрада домнѣвала ся в их намѣрѣню одорвати Галицию от Австрии и прилучити ку России. Доказом мали служити их русофилскы симпатии и контакты з горожанами России. Отець и дѣвка му были главны обвинены, и штатный обвинитель жадав про них кару смерти. Хоть были оправданы через недостаток доказох, Добрянскому заказали бывати в мѣстах, оселеных славянскымах народами, зато выбрав собѣ австрийскый Иннсбрук и бывав там до своей смерти (1903). А Олга Грабарь по судѣ одышла до Измаилу, де в тот час перебывав ей муж, а уж до конця живота жила в Российской империи и СССР.

Перед смертьов тяжко хворѣла. Звекша хвора дрѣмала, но даколи, дас на годину, пробрала ся и упорно позирала десь вперед своима страдалницкыма очима. В еден такый момент Игорь Грабарь за даяку повгодину впамятнив свою матерь, знаючи, же то — ей послѣдный портрет. Олга Грабарь умерла о три тыжднѣ.

## Жерела и одказы
* 
*  
* **Иван Поп**: Грабарь Ольга (рожд. Добрянская, псевд. Храброва) //Поп, Иван. Энциклопедия Подкарпатской Руси. — Ужгород: Изд-во В.&nbsp;Падяка, 2001. — 431&nbsp;с.  С.&nbsp;144 

## Референции
Иннсбрук

**Иннсбрук**, главный город федералной землѣ Тирол на западѣ Австрии, на рѣцѣ Инн в Восточных Алпах, пятый найвекшый город Австрии.

## История
Первый раз упомянутый под роком 1180 як торговичне мѣстечко, быв маетком баварского грофского рода Андекс и скоро ся розвивав вдякы свому стратегичному положѣню на великых торговых путях через Алпы. Назва его означать *мост (Brücke) над рѣков Инн*, бо ту од зачатку переходили тоты транспортны потокы и то зафиксовала не лем назва города, але и его герб. Иннсбрук достав варошскы права в року 1239, перешов под юрисдикцию Габсбургох в року 1363, а в року1420 став ся главным городом Тирола. В року 1905 Наполеон Бонапарт передав цѣлу землю Тирол Баварии, але в року 1809 тиролскы повстанцѣ розбили франко-баварске войско, а Вѣденьскый конгрес  обновив юрисдикцию Австрии.

## Шпорт
Иннсбрук — еден з найпопуларнѣйшых туристичных и рекреачных центрох переважно в зимушных шпортах в Середньой Европѣ. Двараз ту ся одограли Зимушны Олимпийскы бавища: 1964 и 1976. Тото привело ку значному росширѣню границь города в роках 1960–1970.

## Наука, култура
Центром наукы зоставать найстарша универзита Леополда-Франца (од 1669), котра мать найвекшу библиотеку Австрии и вецеро научно-выгледовных инштитутох. Козерватория (од 1817), розличны музеи, концертовы сцены. Каждорочны меджинародны музичны и хореографичны конкурзы, фестивалы.

## Економика
Основа економикы — службы (ту заняты 95% робочой силы): банково-финанчны, организация меджинародных выставок и торговиць. Ту суть головны офисы великых компаний: Westbeach (шпортово-рекреачне облечиво), Swarovski (кришталь), Kranebitter (бутор), Orad Hi-Tech Systems (мултимедийны и компютерны технологии), ILF Consulting Engineers (конзултованя и проектованя), Geo Ville (аерокосмичне фото). В промыслѣ переважають дробны и середнѣ выробнѣ, их продукция — текстилны выробкы (окреме облечиво из товстого полотна), обув, пиво и музичны инштрументы; обробка дерева и металох, потравины. Од конця XX. стороча даколько компаний зачали з выробов прецизного електричного обладунку и електроникы.
 
## Жерела и одказы
*  
* 
* 

## Референции
Бѣлы Ославы

**Бѣлы Ославы**,  *Білі Ослави* — село в Надворнянском районѣ Ивано-Франковской области Украины. Число обывательох — . Орган мѣстной администрации — Бѣлоославска сельска рада.

;Администрация:
: Білоославська сільська рада
: 78460, Івано-Франківська обл., Надвірнянський район, 
: с. Білі Ослави, вул. М. Підгірянки, 150а 
: тел. 03475 65-2-45

## География
Село Бѣлы Ославы лежить на рѣцѣ Ославѣ, о  од районного центру ай о  од желѣзничной штации Дѣлятин. Через село бѣгне автодорога на Дѣлятин—Яблунов.

## История
Перва документована упоминка о селѣ датована роком 1745. 

В августѣ 1943 через село переходили партизаны. За помочь партизанам фашисты пострѣляли над 80 обывательох и спалили велику часть села. 9 септембра 1967 в селѣ отворили памятник жертвам фашизму. В совѣтской добѣ село мало середню школу, клуб, библиотеку, фелчерско-акушерскый пункт, 4 продавалнѣ, ѣдалню, швалню, пошту, шпоркасу. За рокы  в селѣ выставили 565 бывалны будинкы.

## Вызнамны родаци
* Мария Домбровска (Подгорянка) (1881–1963), украинска дѣтска поетка и учителька.

## Жерела и одказы
*  
*  
*  

## Референции

Катеґорія:Населены пункты Украины
Катеґорія:Населены пункты Ивано-Франковской области
Уторопы

**Уторопы**,  *У́торопи* — село в Косовском районѣ Ивано-Франковской области Украины. Число обывательох — , подля перепису 2001 было 2018. Суть переважно православны УПЦ КП. Одпуст держать 21. новембра (Михаила).
;Администрация:
: Уторопівська сільська рада
: 78622, Івано-Франківська обл., Косівський район, 
: с. Уторопи, вул. Шевченка 
: тел. 03478 3-72-72 / 3-73-08

## Полога
Село лежить на асфалтцѣ Косов – Коломыя, оддалене од Косова о  , а од желѣзничной штации Коломыя о . Через село тече рѣка Уторопка.

## История
Перва документована исторична упоминка датована роком 1367, до половкы XIX. стороча звало ся *Утроп*. Од року 
1531 было мѣстечком и мало оборонны валы. В роках 1672 ай 1676 было спалене Татарами.

## Жерела и одказы
*  
*  
*  

## Референции

Катеґорія:Населены пункты Украины
Катеґорія:Населены пункты Ивано-Франковской области
Йежы Чайковски

**Йежы Чайковски** (; *4 апрѣль 1931, Коломыя, Рѣчь Посполита II. )&nbsp;— польскый етнограф, експерт в истории културы и умѣлства, музеолог, высокошколскый професор в Жешовѣ и Ярославѣ.

## Биография
### Штудии
В року 1950 зачав штудовати етнографию на Ягеллонской универзитѣ. По завершѣню первого ступня штудий в року 1953 достав роботу в Етнографичном музею в Краковѣ. В року 1959 екстерно зыскав ступень магистра. В року 1965 обгаив докторску роботу *Сельское бываня в Низкых Бескидах и прилеглой верховинѣ*. 

### Етнография и музеология
По такой двадцятьрочной роботѣ в Етнографичном музею в Краковѣ (1953–1972) од януара 1972 до 1. апрѣля 1999 быв директором Музея людовой архитектуры в Саноку. В роках 1974–1998 быв головным редактором научного журнала *Материалы музея людовой архитектуры в Саноку*  и его активным приспѣвательом. Быв закладательом периодичного выданя *Acta Scansenologica*. Йежы Чайковски автор великого числа публикаций з области етнографии.

Проф. Чайковскый тыж редаговав двотомный зборник зглядовань о Лемковинѣ: „Łemkowie w historií i kulturze Karpat“, котрый мѣстить и его властный докладный нарис о найдавнѣйшых заселѣнях сѣверных схылох Карпат. На его думку, хребты Нижних Бескидох, територия, яка пак стала ся знама як Лемковина, не была заселена аж до зачатку XIII. ст., коли первы Волохы, пастырѣ, появили ся на ей теренах. Позднѣйше волошскы осады спорадично ся появляли по обадвох боках Карпат. Румыны подля походжѣня, Волохы ся скоро асимиловали з Русинами, приходниками з выходу.

## Выбраны публикации
* ''Budownictwo ludowe Podkarpacia'' (1977)
* ''Muzea na wolnym powietrzu w Europie. Historia - dzień dzisiejszy - perspektywy'' (1984)
* *Park Etnograficzny w Sanoku. Przewodnik* (1988)
* ''Budownictwo ludowe w Karpatach w XVI-XIX w. Źródła, komentarze'' (1988)
* *[[Лемкы|Łemkowie]] w historii i kulturze Karpat pod red. Jerzego Czajkowskiego. Cześć I* (1995)
* ''Studia nad Łemkowszczyzną'' (1999)
* *Muzeum Budownictwa Ludowego w Sanoku z perspektywy 45 lat*, //Materiały Muzeum Budownictwa Ludowego w Sanoku. – Nr 36 (2004), s. 17-61 2005
* *Ochrona obiektów przemysłowych w muzeach na wolnym powietrzu*, Acta Scansenologica. – T. 9 (2005), s. 9-37 2006
* *Historyczne, osadnicze i etniczne warunki kształtowania się kultur po północnej stronie Karpat* Zeszyty Sądecko-Spiskie. – T. 1 (2006), s. 18-49

## Жерела и одказы
* **Oberc, Władysława**, red.; **Oberc, Franciszek**, red.: // *Prasa ziemi sanockiej od roku 1990*. „Zeszyty Archiwum Ziemi Sanockiej”. 5: Prasa ziemi sanockiej – informator. — Sanok: Fundacja „Archiwum Ziemi Sanockiej: 2005. ISSN 1731-870X 
* **П. Р. Маґочій**: Чайковський Єжі //  С.&nbsp;799

## Референции

Катеґорія:Польскы етнографы

Катеґорія:Санок
День (календарный)

**Календарный день**, в бесѣдѣ часто просто **день** (розумѣючи 24 годины), або **день-ночь** — несистемна единка часу, означована **d**, котра исторично и физикално одповѣдать часу едного обернутя Землѣ довкола своей оси и обсягуе 24 годины по 60 минут кажда, а минута — по 60 секунд кажда, або 

кедь выхоснуеме дефиницию секунды, единкы часу системы SI.

## Найчастѣйше поуживаны окреслѣня
В практицѣ хоснують даколько розличных окреслѣнь календарного дня, з котрых найчастѣйше ся поуживать *день цивилный*, *день сонѣчный*, *день звѣздный або сидеричный*.
;Цивилный день:Интервал часу меджи двома поступныма проходами сонця через полудник даного мѣста. Обсягуе 24 годины, а дѣлить ся на рано (час по выходѣ сонця), полудне (час кулминации сонця, 12. година мѣстного часу), вечер (час перед западом сонця), полночь (нулта година мѣстного часу). Зачатком цивилного дня ся поважуе полночь.

;Сонѣчный день: Час едного обернутя Землѣ довкола своей оси, циже интервал меджи двома поступныма кулминациями сонця. Обсягуе цѣлы 24 годины, зачаток сонѣчного дня числять од нултой годины (полночь), а кажда далша година означать поворот Землѣ довкола своей оси на 15°: в 2 годины буде то 30°, в 3 годины 45°, а так дале.
;Звѣздный або сидеричный день:Интервал часу меджи двома поступныма кулминациями дакотрой звѣзды. Понеже  Земля не лем довкола своей оси, але и довкола Сонця обертать ся, мѣряня односно далекой звѣзды елиминуе вплыв орбиталного руху Землѣ, и довгость звѣздного дня выносить 

## Интересны факты
* Дѣлѣня календарного дня на 24 годины походить од Клавдия Птолемея (II. стороча), а дѣлѣня годин и минут на 60 части — од Вавилонии, де ся поуживала шѣстьдесятькова система числѣня.
* Обертаня Землѣ довкола своей оси поступно ся спомалять через приплывне тертя, причинов котрого гравитация. Милиард рокы перед нами календарный день мав лем 20 годин, а в року были 438,3 днѣ.

## Жерела и одказы
* 
* **[[Оттів словник научный|Ottův slovník naučný]]**. Illustrovaná encyklopaedie obecných vědomostí. Díl&nbsp;7. Vyd.&nbsp;J.&nbsp;Otto. V&nbsp;Praze, 1893  Ss.&nbsp;287–288.
* **Жданов А.**: Время //Энциклопедический словарь Брокгауза и Ефрона, т.&nbsp;VII (1892): Волапюк — Выговские, 
* **Климишин І. А.** Календарь природи і людини. — Львів: Вища школа, 1975  

## Референции

Катеґорія:Календарь
Катеґорія:Єдиніцї часу
Еммануил Грабарь

**Еммануи́л Гра́барь** (; , Требушаны, Мадярске кральовство&nbsp;— †1910, Российска империя)&nbsp;— русинскый сполоченскый дѣятель, посланець парламента, зять Адолфа Добрянского, отець российскых правника Владимира и маляря Игоря Грабарьох.

## Биография
;Молоды рокы:Походив з родины грекокатолицкого священика Яноша Грабаря и Юлии Грабарь, родж. Гаджега. Учив ся на гимназии в Кошицях. В роках 1848–1849 служив в мадярском войску, закончив службу в шаржи поручника в Мукачовѣ. Од року 1850 штудовав право и зыскав фах адвоката. В року 1863 оженив ся з Олгов Добрянсков.

;Посланецка чиннность:Еммануил Грабарь в року 1869 быв выбраный за посланця до мадярского парламента од Верховинского округа жупы Мараморош, де остро выступовав против политикы помадярчѣня в Угорской Руси, котру зачала в  мадярска влада, подтримована епископом Штефаном Панковичом. Быв он неявным фактичным выдавательом сатиричной ''новинкы Сова'', котра без всякой мѣры нападала штатну и церковну владу. Еммануил Грабарь гледав подтримку ай на меджинародном полю: в *Московском славянском комитетѣ* и тѣсно контактовав з российскым дипломатом во Вѣдню .

;Емиграция:Не маючи широкой подтримкы од домашной сполочности, програв конфронтацию з владов и в року 1871 вымушеный быв емигровати раз до сосѣдной Италии, де за три рокы быв домашным учительом дѣти российского промысловця Демидова, князя Сан Донато, пак на далшы три рокы ишов з нима до Парижу, а в року 1876 одышов до России, наконець настало оселив ся в  России ай з родинов (1880). По прибытю ту выбрав собѣ намѣсто правничой службы педагогичну, склав испыт при Московском учебном округу на гимназиалного професора нѣмецкого и французского языка и достав мѣсто на прогимназии в Егорьевску Рязанской губернии.  В року 1882 Эммануил Грабарь попросив мѣсто гимназиалного професора на югу России и достав го в Измаилу. 

## Жерела и одказы
*  
* **М. Алмаший, И Поп**: Грабарь Эммануил //Поп, Иван. Энциклопедия Подкарпатской Руси. — Ужгород: Изд-во В.&nbsp;Падяка, 2001. — 431&nbsp;с.  С.&nbsp;144 
*  

## Референции

Катеґорія:Посланцьове парламента
Мария Домбровска (Подгорянка)

**Мария Домбровска**, роджена *Ленерт*, найвеце позната подля литературного псевда **Марийка Подгорянка**,  *Марійка Підгірянка*, *,  Бѣлы Ославы, Станиславовске воеводство, Австро-Мадярщина – , Рудно, УССР — украинска дѣтска поетка и учителька.

## Биография
### Штудии
Закончила двокласну школу в Уторопах (1889), склала екстерно испыты за 8-класну школу (1896) и за Львовску учительску семинарию (1900) и так зыскала атестацию учителькы народной школы.

### Учительованя
Учительовала в селах Галичины. В часѣ Первой свѣтовой войны одышла на австрийскы землѣ монархии, учила дѣти в лаграх бѣженцьох з Галичины. В року 1919 въедно з иншыма учителями з лагрох, боячи ся вертати до Поляками заятой Галичины, осѣла в Подкарпатской Руси. Працовала як учителька в школах сел Зарѣчово, Порошково, як домашна учителька внукох украинского писателя Ивана Франка в Довгом, де жила его дѣвка. Коли в року 1929 была обвинена з античехословацкой агитации и выказана з краю, вернула ся до Галичины, де дале была учительков. В роках 1937–1940 — директорка Братишовской  школы.

### Родина
В року 1905 Мария Ленерт повѣнчала ся в уторопской церкви з Августином Домбровскым, тыж учительом. Мали четверо дѣти: Остап, Роман, Маркиян, Даря.

## Творба
Тринадцятьрочна Марийка зачинать складовати свои вершы. Спочатку по польскы, а од року 1896, коли первый раз прочитала Шевченка, зачала писати по украинскы. 
В року 1902 написала верш *Ой, не нам в кайданах жити*, з котрым собѣ зыскала славу и быв то первый верш, подписаный псевдонимом *Марийка Подгорянка*. 

В року 1940 тяжка травма на довгый час поклала поетку до постели. Лем по 10 роках  могла ся вернути до литературной творчости. В року 1960 стала ся членков Сполку писательох Украины.  В року 1962 вышла ей остатна приживотна зберка «Гірські квіти». В совѣтской добѣ оспѣвовала розцвѣт родного края.

## Интересны факты
* Марийка Подгорянка за отцьом была Нѣмкеня, писати зачала по польскы, а пак стала ся украинсков патриотков под вплывом прочитаного Шевченка.
* Верш *Ой не нам в кайданах жити* (1902), з котрым зыскала собѣ славу, доста подобный на верш Ивана Франка *Не пора, не пора, не пора* (1880).
* Подкарпатску Русь, де Мария Домбровска учительовала в роках 1919–1929, не поважовала за споконвѣчну украинску землю, бо зберку своих тамтешных верши назвала *НА ЧУЖИНІ*.

## Жерела и одказы
* 
* **Кудрицкий А. В.** и др. (ред.): Украинский советский энциклопедический словарь в трех томах. / Главная редакция Украинской Советской Энциклопедии им. М.П.Бажана. К., 1988. Том2.   С.673.
* **Оксана Нахлік**: Підгірянка Марійка //Шевченківська енциклопедія: — Т.5:Пе—С : у 6т. / Гол. ред. М.Г.Жулинський.. — Київ : Ін-т літератури ім. , 2015. —  
* **И. Поп**: Пидгирянка Марийка //Поп, Иван. Энциклопедия Подкарпатской Руси. — Ужгород: Изд-во В.&nbsp;Падяка, 2001. — 431&nbsp;с.   С.302

## Референции

Катеґорія:Педаґоґы
Вроцлав

**Вроцлав**,  *Wrocław*,  *Vratislav*,  *Breslau* — город на рѣцѣ Одра на югозападѣ Польщи, на новоодзысканых землях, административный центер воеводства Долна Шлезия, четвертый найвекшый подля обывательства город штату.

## Полога
Лежить на Шлезской низинѣ, на рѣцѣ Одра и ей притоках, в одстояню  од чешской и  од нѣмецкой границѣ. Великый транспортный узел: 9 конари желѣзниць, желѣзничный дворець, автоштация, меджинародне летиско Миколая Коперника, рѣчный пристав.

## Обывательство
Вроцлав — четвертый найвекшый город Польщи, по  Варшавѣ, Краковѣ и Лодзи. Але официалны статистичны числа обывательства не беруть на увагу людей, котры ту жиють без приголошѣня, меджи тыма найвекшы групы то штуденты и чужоземцѣ. Подля непрямых вырахункох, напримѣр через спотребованя обывателями воды, а тыж даных полиции, Вроцлав неофициално мать милион обывательох. 

## История
Вроцлав первый раз упомянутьй в року 980 яко Бреславль. Од конця X. стороча входить до польской державы. Од року 1261 достав автономию на основѣ магдебургского права, в року 1335 яко Вратислав перейшов ку Чехии въедно з цѣлов Шлезиев, а в року 1526 ку Габсбургам; в року 1741 ку Пруссии и так наконець став ся частьов Германии, а по Другой свѣтовой войнѣ — Польщѣ.

## Газдовство
Во Вроцлаве суть найвекшы в Польщи мукомолны капациты, електронный промысел и обробка данных, ливарскы выробнѣ, фабрикы тяжкого машинарства, текстилны фабрикы, фабрика мѣдяной компании Hutmen и подприятя потравинарского промысла.

## Интересны факты
* Уже в року 2017 кажый десятый обыватель города быв гастарбайтер з Украины; творять они найвекшу народностну меншину Вроцлава.
* В року 2018 на 25 высшых школах Вроцлава учили ся 110 тысяч штудентох.

## Жерела и одказы
* 
* 

## Референции

Катеґорія:Населены пункты в Польску
Магдебургске право

**Магдебургске варошске право** ( *Magdeburger Weichbildrecht*, ) — феодалне варошске право, вывинуте в XII. сторочу в нѣмецком Магдебургу (1188), а з часом прияте во вецерох мѣстах Европы, котре ся стало символом варошского самоурядованя феодалной епохы. В славянскых землях ся тыж называло «нѣмецкым правом». 

## История
Интензивный рост варошох и вывин варошского права в нѣмецкых землях (в том числѣ найросширенѣйшых его систем — Магдебургского и Любекского варошского права) звычайно звязують з походами  нѣмецкых императорох до Италии, де ся они запознали з варошами, а наступно подля взору и звычаю их, зокрема, заклали ряд саксонскых варошох на рѣках Зале, Лаба тай Одра. 

В XIII. сторочу магдебургске право ся зачинать росширьовати на Чешске и Мадярске кральовства, а од половкы стороча на землѣ Польского кральовства, На польскых землях за два стороча таке право достали 555 вароши, в их числѣ тоты, што днесь суть на западѣ Украины. Магдебургске право екзистовало до  а поступно было вытѣснене новѣйшыма законами новонасталых держав.

## Обсяг
Варошы з магдебургскым правом мали самоурядованя, даньову и судову имуниту, право властности на землю, полеготы про ремесла и торговлю и были вывольнены од феодалных повинностей (окрем фурманкы). Магдебургске право обсяговало порядок выбраня варошской влады, ей функции, основны нормы цивилного и криминалного права, правила судного поступку и зданьованя, вызначало чинность торговцьох, ремеселникох и др.

Едным з економично найважнѣйшых было право вольной торговлѣ. Напримѣр, в Киевѣ через XVI.–XVII. ст. платило «право складу», подля чого чужоземцѣ, што везли товары Днѣпром або по суху, мусѣли стати ту на  и продавати часть свого товару. З того мали добрый хосен городска рада и тамошны гандляре, котры скупововали гуртом значны партии транзитных товарох, а пак их перепродавали. Складске право мали тыж Луцк, Камянець, Львов.

В Мадярском кральовствѣ привилегованы «корунны варошѣ» (умѣщены на кральовскых землях) в конци XIII. ст. стали ся и центрами меджинародной торговлѣ. З Мадярского кральовства за границу, переважно в западны державы, вывозили найвеце сыровины, вино, маржину и конѣ, а ввозили передо вшиткым зложены и якостнѣйшы ремеселны выробкы, луксушны выробкы и присмачкы. Зоз Польщи импортовали соль, олово и звѣрячы скоры, из давной Руси переважно кожушины и воск. Меджинародну торговлю зоз западныма державами и Середоморьом найвецей вели Братислава и Трнава. В торговли з Польщов головну роль мала Левоча, а конця  XIII. ст. посредником меджинародной торговлѣ меджи Польщов и Ардялом стали ся Кошицѣ.

## Жерела и одказы
* 
* **Богданов Ю. В.** (ред.) История Словакии (Перевод с оригинала *Elena Mannová (ed.) A Concise History of Slovakia / Studia Historica Slovaca XXI — Bratislava: Historický ústav Slovenskej akadémie vied, 2000*) — М.: Институт славяноведения РАН, 2003  
* 
* 
* 

## Референции

Катеґорія:Середновік
Катеґорія:Право
Еклиптика

**Еклиптика** — се великый круг небесной сферы, по якому збывать ся видимый рочный рух Сонця, точнѣйше, его центра. Видимый рух Сонця по еклиптицѣ одтварять реалный орбиталный рух Землѣ, точнѣйше кажучи, центра мас системы Земля–Мѣсяць довкола Сонця.

Проста, што иде через центер небесной сферы простопадно ку ровинѣ еклиптикы, называть ся осьов еклиптикы, а точкы ей перетину з небеснов сферов — полами еклиптикы. Еклиптика нахылена ку екватору под углом \varepsilon = 23^\circ26'21.406* </math>, а то е тыж угол меджи осями свѣту и еклиптикы. Але тота величина ся мѣнять через [[Прецесия земной оси|прецессии земной оси]].

Еклиптика ся перетинать з [[Небесный екватор|небесным екватором]] в двох точках — точках [[Ровноденство|ровноденства]] (на схемѣ: equinox). Иншы двѣ вызнамны точкы суть точкы еклиптикы, оддалены от двох попередных на 90° (а тыж найвеце оддалены од [[Небесный екватор|екватора]]), котры ся называють точками [[сонцестояня]]. Уздовж еклиптикы суть умѣщены 12 зодиакалных звѣздовидох (конштелаций). Каждый з них занимать конвенчный сектор 30°, в котром ся Сонце «здержуе» згруба за еден [[Місяць (календарьный)|мѣсяць]]. Звѣздовид Гадонос, тринадцятый в зодиакалном пасу, в котром ся Сонце «здержуе» од 30. новембра до 12. децембра конвенчно ся до зодиакалных не записуе.

== Жерела и одказы ==
* *'Климишин І. А.,  Корсунь А. О.''' (ред.) Астрономічний енциклопедичний словник — Львів : Голов. астроном. обсерваторія НАН України : Львів. нац. ун-т ім. Івана Франка, 2003.  — 548 c.   Доступне онлайн. Одчитане: 2021-04-20  C.&nbsp;148
* 

## Референции

Катеґорія:Астрономична терминология
Катеґорія:Географична терминология
Катеґорія:Сферична астрономия
Малый круг

*Малый круг на сферѣ*


*На роздѣл од того,*
*великый круг дѣлить*
*сферу на двѣ половкы*

**Малый круг** в сферичной геометрии — круг, вытвореный ростином сферы ровинов, котра не проходить через центер сферы. 

Напримѣр:
* *небесна паралела* (ровнобѣжник) — то *малый круг*, ровина котрого паралелна ровинѣ небесного екватора.
* *[[алмукантарат]]* — то *малый круг* небесной сферы, ровина котрого паралелна ровинѣ математичного горизонта.
* *видимый рух звѣзд и Сонця* — то *малый круг* небесной сферы, ровина котрого нахылена односно оси свѣта на величину, зависиму од географичной широкости мѣста позорованя

## См. тыж
* Великый круг
* Небесна сфера

## Жерела и одказы
* 
* 

## Референции
Алмукантарат

**Алмукантарат** — то *[[малый круг]]* небесной сферы, ровина котрого паралелна ровинѣ математичного горизонта. Кедь два небесны объекты суть на том истом алмукантаратѣ, они мають еднаку углову высоту над горизонтом.
## Етимология
Термин быв заведеный до астрономии монахом-звѣздарьом Германом з Райхенау, в латинизованой формѣ од  *al-muqanṭarah* ="сонѣчна годинка", множина: *al-muqanṭarāt*, што походить од *qanṭarah* ="облук, мост".
## Практичне выужитя
Центры вшиткых алмукантаратох лежать на простой линии, котра споюе позицию позорователя и точку зенита. Тото давать можность путьом регистрации переходжѣня звѣзд через истый алмукантарат выраховати координаты позорователя на Землѣ.
## Интересны факты

Пристрой под назвов **алмукантар** вынайшов америцкый астроном Сет Карло Чандлер (1846–1913). Путьом позорованя за часом переходжѣня звѣзд через фиксованый алмукантар мож точно вызначовати геграфичну широкость и мѣстный час пункта позорованя. З помочов точного мѣряня Чандлер зробив свое найвекше объявлѣня, же географична широкость ся мѣнять з периодом 433 днѣ з одхылков 0,3″ (*Чандлерова осцилация*,  *Chandler wobble*).

## См. тыж
* Малый круг
* Небесна сфера

## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl&nbsp;1 Vyd.&nbsp;J.&nbsp;Otto. V&nbsp;Praze, 1888. 
* АЛЬМУКАНТАРАТ //**Большая российская энциклопедия**. Том 1. Москва, 2005, стр. 560 Верзия: 2016. Одчитане: 22.04.2021
* 
* 
* 

## Референции
Пол (чеперушка)

**Пол** може означовати:

### Біолоґія
* Пол авадь поглавя&nbsp;— біолоґічна риса орґанізма, система поділеня на самцюв (авадь чоловікув) и самиць (авадь жун).

### Ґеоґрафія
* Небесный пол&nbsp;— точка небесной сферы, яку перетинать ось свѣта.
* Северный пол&nbsp;— на Земли є місце, де земна ось перетинать земный поверьх і з котрого ся навеце Земля при поглядї долов явить, як кібы ся крутила проти ходу годиновой ручкы.
* Южный пол&nbsp;— на Земли місце, де земна ось протинать земный поверьх і з котрого ся навеце Земля при поглядї ку ровнику явить, як кібы ся крутила за ходом годиновой ручкы.